Да ўдзельнікаў свята звярнуліся ганаровыя госці мерапрыемства. Намеснік старшыні райвыканкама Наталля Чарняўская пажадала лепшым навучэнцам раёна дасягнення новых мэт і перамог, верыць, што свет стане лепшым, а радасць і шчасце прыйдуць у кожны дом. Затым уручыла сертыфікаты на атрыманне навагодніх падарункаў усім удзельнікам свята. Для гэтага на сцэну падняліся педагогі, якія прынеслі гонар раёну ў мінаючым годзе – настаўнік гімназіі Пётр Стральчэня, педагог-арганізатар Бабуніцкай школы Ніна Кот і педагог Капаткевіцкага цэнтра творчасці дзяцей і моладзі Анатоль Адаміч.